เกี่ยวกับร้าน:
เป็นหนึ่งในร้านอาหารทะเลริมทะเลที่อำเภอปากน้ำปราณ ขับมาจากหัวหินประมาณครึ่งชั่วโมง ร้านนี้แนะนำโดยวงในครับ แต่สงสัยว่าคนรีวิวคนสุดท้ายจะนานแล้ว เพราะตอนนี้ได้เปลี่ยนแม่ครัวไปเรียบร้อยแล้ว และร้านนี้กำลังจะปล่อยให้เช่าแล้ว (ข่าว"วงใน"กว่า)

การตกแต่งของร้าน:
ตกแต่งร้านแบบร้านชายทะเล โต๊ะสีขาว มีโต๊ะม้าหินเอาไว้นั่งเอาขาจุ่มทรายที่ชายหาด แต่ไม่แนะนำให้นั่งตอนกลางคืนเพราะ น้องยุงหิวมากกกก

อาหารจานเด็ด: ปลาหมึกแดดเดียว

ราคาเฉลี่ย: 100-200 บาท

วิจารณ์อาหาร:
ปลาหมึกแดดเดียว (150 บาท) ปลาหมึกตากแห้ง ให้แห้งเล็กน้อย นำไปทอดพอเกรียมเหลือง จิ้มกับน้ำปลาพริกหรือน้ำจิ้มซีฟูดรสชาติเปรี้ยวน้ำสมสายชูนำ ปลาหมึกรสชาติเยี่ยมยอด แต่น้ำจิ้มซีฟูดไม่ค่อยครับ

วุ้นเส้นอบวุ้นเส้น (70 บาท) ใส่เห็ดหอม หมูสามชั้น รสดีติดหวาน 

เนื้อปูผัดพริกขี้หนู (220 บาท) เนื้อปูก้อน โหระพากรอบคำแรกๆอร่อยมาก แต่คำหลังๆเริ่มรู้สึกว่า ติดหวาน และเผ็ดมาก

หอยเชลล์ผัดฉ่า(150 บาท)  ถึงพริกถึงเครืองแกงดี หอยสด ไม่มีอะไรติยกเว้นแต่ติดหวานอีกแล้วครับ

คะแนนตามหัวข้อ:
<บรรยากาศ> 8/10 บรรยากาศดี ร้านริมทะเล หายากหน่อย ป้ายไม่ชัดเจนเพราะถูกแดดเลียไปหมดแล้ว
<รสชาติอาหาร> 7/10 ไม่ควรติดหวานอย่างยิ่ง ส่วนตัวไม่ชอบหวานครับ
<บริการ> 7/10 บริการมาตราฐานครับ 
<ความคุ้มค่า> 8/10 ราคาไม่แพงครับ 

ข้อสรุป: อาหารทะเลสด รสชาติดี ยกเว้นความหวานที่ไม่อยากให้มี

สองดาวครึ่ง จะกลับมากินปลาหมึกแดดเดียวและจะบอกแม่ครัวว่าอย่าทำหวานให้ผมนะครับ ขอร้อง

หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมืิอนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ
